Опасност за Европа поради конкуренцията между "Ал-Кайда" и "Ислямска държава"
The Wall Street Journal съобщава:
„Ал-Кайда” в жестока конкуренция с „Ислямска държава”, твърди представител на Европейския съюз
Брюксел – „Ал-Кайда” може да се опита да проведе терористично нападение в Европа, за да докаже, че не е изгубила „лидерството над глобалния джихад” в полза на „Ислямска държава”, каза в събота антитерористичен представител на Европейския съюз.
„Има жестока конкуренция между „Ал-Кайда” и „Даеш””, каза контратерористичният координатор на ЕС Гилес де Керчов на Брюкселски форум – конференция за чуждестранна политика. „Ислямска държава” е позната също като „Даеш”.
С 4,000 до 5,000 европейски граждани, пътували до Сирия и Ирак за военно обучение с екстремистки групировки, Де Керчов каза, че рискът от завръщането им в Европа за извършване на нападения е „нараснал значително”.
Младите европейци „без някакъв контакт с терористични организации”, които биват радикализирани в затвора, в интернет или от ислямистки имами, са също заплаха за сигурността на Европа, каза Де Керчов, като спомена терористите, които проведоха атентати в Париж и Копенхаген по-рано тази година.
Министърът по европейските дела на Турция, Волкан Бозкир, призна, че държавата му често е обвинявана за това, че е позволила на европейски бойци да навлязат в Сирия, за да се присъединят към военни групировки. „Имаме 39 милиона туристи всяка година, не можем да проверяваме всеки,” каза Бозкир.
Той добави обаче, че Турция е арестувала 1,200 човека и е предотвратила присъединяването им към „Ислямска държава”, въз основа на разузнаване, споделено с международните ѝ партньори.
Заплахата за Европа наистина е много сериозна. Дали от Ал Кайда и Ислямска държава или от тези, които са се завърнали от Ирак и Сирия; или от бежанците, идващи в Стария континент; или от подмамените от клиповете, пълни с насилие в Интернет, но опасността е толкова голяма, че едва ли вече някъде има сигурност! Но колкото и да изглежда страшно, истинската заплаха не идва от ислямския тероризъм.. Извършеното от терористите всява страх навсякъде и по този начин дава възможност на Католическата църква да се изяви като спасителка на човечеството. Може да изглежда банално, че постоянно повтарям това, но съвсем скоро ще стане ясно, че това е било необходимо, особено ако последва атентат срещу Ватикана. Тогава трудно би могло да се каже, че папството е звярът, след като е станал жертва на терористични действия! Който обаче си спомня предупрежденията, няма да се подведе и ще устои на ужасната измама!